Predkladacia správa

Vláda SR uznesením č. 473 z 9. mája 2002 v bode C. úloha č. 1 odporučila prezidentovi Fondu národného majetku SR v spolupráci  s ministrom životného prostredia  a predsedami samosprávnych krajov vyčleniť zo zdrojov Fondu národného majetku SR finančné prostriedky vo výške 16,5 mil. Sk v členení na zabezpečenie úloh B.1, B.2 tohto uznesenia – 10,1 mil. Sk a úlohy C.2 tohto uznesenia  - 6,4 mil. Sk  v súlade  s § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov.

Uznesenie v uvedenom znení neoprávňuje FNM SR poukázať finančné prostriedky na zabezpečenie úloh B.1 a B.2 uložených ministrovi životného prostredia SR citovaným uznesením vlády SR. Preto Ministerstvo životného prostredia SR predkladá vláde SR iniciatívny návrh na zmenu citovaného uznesenia vlády.

Z predloženého návrhu nevyplývajú žiadne dopady na štátny rozpočet, zamestnanosť a životné prostredie.